27 જૂને બીજિંગની પાંચ દિવસની મુલાકાતે નવાઝ શરીફ જવાના હતા. પુસ્તકના દાવા અનુસાર ખાનગીમાં એવું નક્કી થયું હતું કે બીજિંગ જતા રસ્તામાં શરીફ ભારતના આકાશમાંથી ઊડે ત્યારે વાજપેયીને ગુડવીલનો સંદેશ મોકલશે. વાજયેપી સાનુકૂળ પ્રતિસાદ આપીને તેમને દિલ્હી રોકાઇને જવા કહેશે. તે રીતે દિલ્હીની અધવચ્ચેની મુલાકાત નક્કી થઈ હતી. નાઇકને પણ 28 તારીખે દિલ્હીમાં હાજર રહેવા અને શરીફની મુલાકાતની તૈયારી કરવા ભારતીય પક્ષે જણાવ્યું હતું તેવો દાવો પુસ્તકમાં કરાયો છે.